OpenLLM-France/wikimedia huggingface dataset:
# Strollad Banniel Ruz

KESAML (S&U) (Hoxhaour)
Izili hag ez-izili
Dispac'h (Norvegia)
Fulenn (Italia)
Anasintaksi (Gres)
Banniel Ruz (Venezuela)
Tarzh-an-Deiz Ruz (Alamagn)
SK Benin
Ober Proleter (Chile)
SK Dispac'hel (Brazil)
SK Dispac'hel Aod an Olifant
SK Dispac'hel Turkia
SK Dispac'hel Voltaek
SK Kolombia (ML)
SK Labourerion Frañs
SK Labourerion Tunizia
SK ML Ecuador
SK Mec'hiko (ML)
SK Spagn (ML)
SK al Labour (Republik Dominikan)
SK al Labourerion (Danmark)
SK Albania
Strollad Labour Iran :
Ar Strollad Banniel Ruz (e spagnoleg: Partido Bandera Roja) a zo anv ur strollad komunour marksour-leninour krouet e Venezuela e 1971 gant izili enep-adwelour eus Luskad an Tu-Kleiz Dispac'hel (Movimiento de la Izquierda Revolucionaria: MIR).
En ur penn-kentañ e savas a-du gant linenn bolitikel Enver Hoxha ha Strollad Labour Albania hag ezel e oa eus Kuzuliadeg Etrebroadel ar Strolladoù hag Aozadurioù Marksour-Leninour (Unaniezh & Stourm) betek ma oa bet skarzhet dioutañ abalamour ma savas a-du gant tu-dehoù ha strolladoù demokratel-sokialour ar vro a-benn klask herzhel ouzh Hugo Chávez da dont da vezañ Prezidant.
E penn ar Strollad emañ hiziv Gabriel Rafael Puerta Aponte.
Goude ma teuas Hugo Chávez da vezañ Prezidant evit ar wezh kentañ e 1998 e krogas ar Strollad da sevel a-du ha da reiñ harp da strolladoù dehour ha kreizour ar vro evit sevel a-enep da c'houarnamant Chávez ha diwar an dibab strategiel-se ec'h eas kuit meur a ezel eus ar Strollad, en o zouez meur a benn zoken hagg a savas gant linenn Chávez.
Tamallet eo bet ar Strollad zoken da vezañ kemeret perzh e gwalldaolioù a-raok an taol-stad c'hwitet e 2002.
En dilennadegoù evit Prezidant Venezuela dalc'het e 2006 e oa bet soutenet gant Strollad Banniel Ruz e-touez meur a strollad all ar c'hannad Manuel Rosales a-enep da C'havez, bet tapet gantañ 18.468 mouezh (0,16%).
Unvaniezh ar Yaouankizoù Dispac'hel (Unión de Jóvenes Revolucionarios: UJR) eo anv kevrenn yaouankizoù ar Strollad.

## Liamm

* http://twitter.com/bandera_roja
* http://bandera-roja.blogspot.com/
* http://juventud-banderaroja.blogspot.com/
* http://moveducsimonrodriguez.blogspot.com/
* http://partidobanderarojavenezuela.blogspot.com/
* http://youtube.com/user/joseromero04/
# Verb amakuzativel

Er yezhoniezh e vez implijet an termen verb amakuzativel evit komz eus ur verb amdranzitivel pa vez disheñvel ar rener yezhadurel diouzh ar graer yezhadurel, da lâret eo n'eo ket rener ar verk kiriek d'an ober displeget gant ar verb.
Diforc'het e vez ar verboù amakuzativel diouzh un tu hag ar verboù amergativel diouzh an tu all. Sklaeroc'h e teu da vezañ an diforc'h pa geñverier verboù tranzitivelamdranzitivel, da skouer:
    "debriñ a ran" ("me" = S)
    "debriñ ar bara a ran" ("me" = A)
Kevatel eo rener yezhadurel ar verb amdranzitivel ha graer yezhadurel ar verb tranzitivel en degouezh-mañ, d.l.e. steudet eo arc'hwel ar rener ("S") gant arc'hwel ar graer ("A").
    "terriñ a ra ar werenn" ("gwerenn" = S)
    "terriñ a ran ar werenn" ("gwerenn" = O)
Amakuzativel eo ar verb tranzitivel-amtranzitivel en degouezh-mañ pa vez implijet evel verb amdranzitivel, o klotaat rener ar verb amdranzitivel gant renadenn eeun ar verb tranzitivel, d.l.e. steudet eo arc'hwel ar rener ("S") gant arc'hwel ar renadenn eeun ("O").
E meur a yezh romanek (d.s. galleg hag italianeg) hag ivez e yezhoù germanek 'zo (d.s. alamaneg hag izelvroeg) e tiforc'her etre verboù tranzitivel amakuzativel diouzh un tu hag amergativel diouzh an tu all hervez ar verboù skoazell implijet gante o-daou, da skouer:
   * e galleg:
    amakuzativel: Je suis tombé. ("Kouezhet on/am eus graet/a ris")
    amergativel: J'ai travaillé. ("Labouret am eus/Labourat am eus graet/a ris")

## Gwelit ivez:

* Verb ergativel
* Verb akuzativel
* Verb amergativel
* Verb tranzitivel-amdranzitivel
# Verb-skoazellañ

Er yezhoniezh e vez implijet an termenoù verb-skoazell, pe verb-skoazellañ, pe skorverb, evit komz eus ur rummad verboù resis, kollet o fouez steroniel gante, hag a dalvez da reiñ titour kevreadurezhel ha/pe steroniel d'ar verb pennañ.
Kemmañ a ra implij ar verboù-skoazell a yezh da yezh, da skouer e c'hell ar verb "ober" talvezout da verb-skoazell e brezhoneg met n'hell ket talvezout ar verb "fazer", kevatal e ster, da verb-skoazell e portugaleg.

## Implijoù

Talvezout a ra ar verboù-skoazell evit sevel amzerioù kevrennek ar verboù hag er yezhoù indezeuropek ha meur a yezh all e talvezont peurliesañ evit merkañ an arvez hag an doare hag evit sevel an tu-gouzañv.
E meur a yezh romanek (d.s. galleg hag italianeg) hag ivez e yezhoù germanek 'zo (d.s. alamaneg ha nederlandeg) e c'hell dibab an eil verb-skoazell pe egile talvezout da lakaat an diforc'h etre verboù tranzitivel amakuzativel diouzh un tu hag amergativel diouzh an tu all hervez ar verboù-skoazell implijet gante o-daou.

### E galleg

    amakuzativel: Je suis tombé ("Kouezhet on/am eus graet/a ris")
    amergativel: J'ai travaillé ("Labouret am eus/Labourat am eus graet/a ris")

## E brezhoneg

Tri verb-skoazell zo e brezhoneg.

### Bezañ

* Aet$_{verbpennañ}$ on$_{bezañ}$ da Lannuon
* Bet$_{verbpennañ}$ on (bet)$_{bezañ}$ e Lannuon
* Bez'$_{bezañ}$ e kouezh$_{verbpennañ}$ an avaloù
* 'Emañ$_{bezañ}$ o vont$_{verbpennañ}$ da Lannuon

### Ober

* Komz$_{verbpennañ}$ a ran$_{ober}$

### Kaout / Endevout

* Debret$_{verbpennañ}$ am eus$_{kaout}$ an aval
Ar verb skoazell "kaout" a c'hall talvezout evit displegañ ivez ar verb "ober" d'e dro :
* Debriñ an aval am eus graet
    [Debriñ$_{verbpennañ}$ {(kaout)$_{verbskoazell"ober"}$ (ober)$_{verbskoazell"debriñ"}$}]

## Gwelit ivez

* Verb-damskoazellañ
* Verb skañv
* Verb kevrennek
# Verb-doareañ

Er yezhoniezh e vez implijet an termen verb-doareañ (saoz. modal verb) evit komz eus ur rummad verboù-damskoazellañ resis a dalvez da spisaat doareenn (pe "modelezh") un ober displeget gant ar verb pennañ.
Peurliesañ e komzet eus verboù-doare evit deskrivañ mont-en-dro resis seurt verboù-damskoazellañ er yezhoù germanek dreist-holl.

## Implijoù

Talvezout a ra ar verboù-doreañ, evel an holl verboù-damskoazellañ, da spisaat ster ur verb pennañ, o verkañ dreist-holl:
* ar fed ma ranker ober un dra bennak pe ma rank un dra bennak degouezhout, da skouer:
    saozneg: "must", "should"
    alamaneg:"müssen", "sollen"
    izelvroeg:"moeten", "zullen"
* ar fed ma c'heller ober un dra bennak pe ma rank un dra bennak degouezhout, da skouer:
    saozneg: "can", "want"
    alamaneg: "können", "wollen"
    izelvroeg:"kunnen", "willen"
Meur a verb-doareañ all ez eus evit spisaat sterioù resisoc'h etre an daou ster pennañ-mañ.

## Doareoù

Alies e c'heller dielfennañ ster ur verb-doareañ e daou doare disheñvel:
* Ster epistemek: o tennañ d'an doare ma soñj da unan bennak e rank bezañ an traoù deskrivet er frazenn, da skouer gant "must" e saozneg:
    "You must be starving"
    "Naon bras a rankez kaout"
    d.l.e: naon ac'h eus a-dra-sur abalamour da fedoù resis a anavez an hini a zo o komz, da skouer bezañ chomet hep debriñ abaoe pell
* Ster deontek: o tennañ da urzhioù, aotreoù ha traoù ret, da skouer gant "must" e saozneg:
    "You must leave now" (= "You are required to leave now.")
A-wezhoù e c'hell bezañ an hevelep frazenn dielfennet daou zoare disheñvel hervez ar c'henarroud, da skouer:
    "You must speak English".
       Ster epistemek: "Me gav din eo sur-mat e oares saozneg (goude bezañ e studiet abaoe meur a vloaz, h.a.)"
       Ster deontek: "Ret eo dit kaozeal saozneg"

## Perzhioù yezhadurel

Stumm amzer-vremañ ar verboù-doareañ er yezhoù germanek a glota gant stumm an amzer dremenet strizh, hag abalamour da se e kaver kemmoù vogalennek etre stumm an unnader ha stumm al liester en alamaneg hag en izelvroeg hag abalamour da se ivez ne vezont ket merket gant al lostger a dalvez da verkañ an trede gour unander er verboù boas all ("-t" en alamaneg hag en izelvroeg; "-s" e saozneg), da skouer:
| | verb boas | verb-doareañ |
| Saozneg | he works | he can |
| Alamaneg | er arbeitet | er kann |
| Izelvroeg | hij werkt | hij kan |
| Brezhoneg | "labourat a ra" | "gallout a ra" |

## Verboù-doareañ kv. verboù-damskoazellañ

Verboù diglok eo ar verboù-doareañ rak diglok eo o displegadur, ha neuze eo strishoc'h o implijoù evit re ur verb boas.
Pa vez implijet ur verb-doareañ ec'h implijet a-gevret gantañ ur verb pennañ all dindan stumm an anv-verb hep ar rannig (zu en alamaneg; te en izelvroeg; to e saozneg), da skouer:
| | verb boas | verb-doareañ |
| Saozneg | he tries to work | he can work |
| Alamaneg | er versucht zu arbeiten | er kann arbeiten |
| Izelvroeg | hij probeert te werken | hij kan werken |
| Brezhoneg | klask a ra labourat | gallout a ra labourat |

## Gwelit ivez:

* Modelezh yezhadurel
* Doare-verb
* Verb diglok

## Gwelit ivez:

* Verb-skoazellañ
* Verb-damskoazellañ
# Verb akuzativel

Er yezhoniezh e vez implijet an termen verb akuzativel evit komz eus ur verb tranzitivel-amdranzitivel pa teu da vezañ rener yezhadurel ar verb tranzitivel arguzenn ar verb amdranzitivel, da skouer:

## Gwelit ivez:

* Verb ergativel
* Verb amergativel
* Verb amakuzativel
* Verb tranzitivel-amdranzitivel
# Verano Brianza

Verano Brianza zo ur gumun eus Italia, e proviñs Monza e Brianza e Lombardia.
# Tiegezh Gonzaga

An Tiegezh Gonzaga zo un tiegezh zo bet e penn kêr Mantova en Italia ar Grennamzer.
Dont a ra an anv eus hini kêriadenn Gonzaga, 8000 a dud enni, e proviñs Mantova, un tregont km er c'hreisteiz da gêr Mantova.
Ren a reas an tiegezh e Mantova, Montferrato, Guastalla, de Sabbioneta ha Solferino, markizelezhioù Vescovato, Luzzara ha Palazzolo, priñselezhioù Bozzolo ha Castiglione, kontelezh Novellara, hag ivez dugelezhioù gall Nevers, Rethel, Mayenne ha priñselezh Arches.

## Pennadoù kar

* Carlo Gonzaga
* Curzio Gonzaga
* Eleonora Gonzaga
* Elisabetta Gonzaga
* Ferdinando Gonzaga
* Francesco Gonzaga
* Rodolfo Gonzaga
* Vincenzo Gonzaga
# Tiegezh Holland

An Tiegezh Holland a oa un tiegezh uhel saoz er Grennamzer
* Thomas Holland, anv meur a zen
** Thomas Holland († 1360), kont Kent
*** e vab Thomas Holland (1350-1397), kont Kent,
**** e vabThomas Holland (v. 1374-1400), kont Kent, dug Surrey.
* Edmond Holland (1384 † 1408), kont Kent
* Janed Holland, merc'h da Thomas Holland, eil pried Yann IV (dug Breizh) , dugez Breizh,
# Tidiog

Enez Tidiog zo un enezenn vihan didud dirak porzh Arc'hantell e kumun Landunvez, e Bro-Leon.
Bremañ eo perc'hennet Tidiog gant ar gevredigezh Breizh Vev. Gallout a reer mont di met gwarezet eo ar plant hag al loened.
Roudoù zo bet kavet gant furcherien eus ur gêriadenn eus Oadvezh an Houarn : diazezoù savadurioù stank a-walc'h, priajoù, binvioù... Gant furchadegoù all, nevesoc’h, ez eus bet kavet roudoù annez koshoc'h c'hoazh, o sevel betek Nevezoadvezh ar Maen. En amzer-hont e oa stag an enezenn ouzh an douar-bras moarvat. Gouzout a reer e oa savet live ar mor eus war-dro 2 vetr war aodoù Breizh e deroù hon amzer.
Hiziv c'hoazh, pa vez reverzhi vras, e c'haller mont betek an enezenn war droad eus an douar-bras, a-hed un hent anvet « Pont an Enez » pe « an Truk », adalek beg Porzh Biliog. Roudoù eus an tremen kozh eo an hent-se.

## Liammoù diavaez

* Pennad gant Marie-Yvane DAIRE, enklaskerez er CNRS, diwar-benn ar furchadegoù henoniezh e Tidiog
# Tidoreg

Ur yezh papouek eus isskourr ar yezhoù norzh halmahereg eo an tidoreg (tidore) komzet gant tro-dro da 26 00 den da yezh kentañ ha gant 20 000 den ouzhpenn da eil yezh (1981) e Maluku (Indonezia).

## Gwelet ivez

* Yezhoù papouek
* Yezhoù papouek ar c'hornôg
# Tiegezh

E kevredigezh Mab-Den, an tiegezh pe ar familh (eus al Latin: familia) zo un ensavadur war un dro sokial, gwirel hag ekonomikel a gaver dindan stummoù disheñvel en holl gevredigezhioù, hervez an antropologour Claude Levi-Strauss. An tiegezh zo ur strollad sokial a vod tud zo liammet etrezo dre ar gwad pe dre liammoù kerentiezh sevenadurel. Er pep brasañ eus ar c'hevredigezhioù ez eo an ensavadur pennañ a dalvez da zesevel ha da sokialaat ar vugale. Un tiegezh, ennañ an tad, ar vamm, hag o bugale, a vez graet tiegezh nukleel anezhañ. Gallout a ra bezañ enebet ouzh an tiegezh ledan.
An tiegezhioù, en hor c'hevredigezh dreist-holl, o deus ur bersonelezh lezennel, un anv, ul lec'h annez hag ur glad. Krouiñ a reont etre o izili ur redi lezennel ha sevenadurel a gengred buhezegezhel ha danvezel, sañset o gwareziñ hag harpañ o diorroadur sokial, korfel ha santadurel.
An tiegezhioù, evel unanennoù sokializadur hag ensavadur diazez eus ar gevredigezh, zo un danvez studi evit sokiologourien an tiegezhioù. Ar c'henealogiezh eo studi an tiegezhioù, eus o lignezioù hag o istor. En Etologiezh pe e studi al loened, ez eur en em rentet kont ez eus strolladoù e kalz spesadoù zo damheñvel ouzh an tiegezhioù eus hor c'hevredigezh.

## Tud an tiegezh
### Kentañ derez a gerentiezh

En tiegezh gwelet adal an derez kentañ a gerentiezh emañ
* an tad hag ar vamm, pe ar priedoù (ma'z int dimezet)
* ar vugale : ar vibien hag ar merc'hed
** ar bugel henañ, ar bugel etrehenañ, ar bugel yaouañ (ar yaouaerien)

### An tiegezh ledan

Meur a zerez all zo :
* an diskennidi : ar mibien-vihan hag ar merc'hed-bihan, hag o bugale; ;
* an diagentidi : tadoù-kozh ha mammoù-kozh;
* an dud nes : an deuñv hag c'houhez ;
* diagentidi nes: tadoù-kaer ha mammoù-kaer, eontred ha moerebed,
* diskennidi-kar : mab-kaer ha merc'h-kaer, kendirvi ha kenitervezed

## Notennoù

* ↑ Sellet ouzh ar studiadennoù diwar-benn ar veñjañs hag ar vendetta.
* ↑ Sellet ouzh melladoù ar C'hod sivil diwar-benn ar redioù a sikour ha harp dleet etre priedoù, ar redi da bourveziñ peadra da vagañ ha da zesevel ar vugale.
* ↑ S.o. ar pennaennoù diwar-benn gwirioù ar vugale disklêriet gant an UNESCO, sellet ivez ouzh kelc'hlizherioù an Iliz katolik evit a sell broioù ar C'hornôg.
* tad • mamm • gwaz • gwreg • pried • ozhac'h • breur • c'hoar •
* mab • merc'h • emzivad • emzivadez • minor • minorez • dalif • dalifez • pennhêr • pennhêrez •
* tad-kozh • mamm-gozh • mab-bihan • douaren • merc'h-vihan • tad-kuñv • mamm-guñv •
* eontr • moereb • kenderv • keniterv • ni • niz • nizez •
* tad-kaer • mamm-gaer • mab-kaer • deuñv • merc'h-kaer • breur-kaer • c'hoar-gaer•
•tadeg • mammeg • mabeg • merc'heg • breureg • c'hoareg
* leztad • lezvamm • lezvab • lezverc'h • lezvreur • lezc'hoar •
Gwelout ivez : • kar - kerentiezh - tud • eured - dimeziñ - priedelezh - bugel - intañv
# Tiegezh Farnese

An tiegezh Farnese zo un tiegezh uhelidi italian, tud a vrezel ha tud a Iliz, ha dreist-holl duged hag a renas pell amzer e Dugelezh Parma ha Piacenza ha Piacenza. Ur pab zo bet ivez en tiegezh, ar c'hardinal Alessandro Farnese hag a zeuas da vout ar pab Paol III.
* Alessandro Farnese, poltredet gant Tizian
* Elisabetta Farnese, rouanez Spagn

## Tud

* Alessandro Farnese, anv meur a zen
* Elisabetta Farnese, rouanez Spagn
* Odoardo Farnese, anv meur a zen
* Ranuccio Farnese, anv meur a zen
* Vittoria Farnese, anv meur a zen
# Tiebas-Muru Artederreta

Tiebas-Muru Artederreta zo ur gumun e Nafarroa, en Euskal Herria. Tiebas-Muruarte de Reta eo an anv ofisiel spagnolek.

## Poblañs

629 den a oa o chom enni e 2009.
Kresk-digresk ar boblañs :
| 1897 | 1900 | 1910 | 1920 | 1930 | 1940 | 1950 | 1960 | 1970 | 1981 | 1991 | 2001 | 2006 |
| 384 | 373 | 398 | 408 | 368 | 335 | 538 | 673 | 727 | 625 | 590 | 563 | 559 |
# Tiegezh Este

An tiegezh Este (pe d'Este, pe Estensi, hervez an italianeg), a orin lombard, a gemeras anv kêr Este (1056-1239) (hiriv e proviñs Padova), a voe gouarnet gantañ pa gemeras war-lerc'h an tiegezh Guelfi.
Mont a reas an tiegezh Estensi ac'haleno da Ferrara (1240-1598), ma teujont da vezañ ivez perc'henned da gêrioù Modena (1288-1796) evel Duged Modena, ha da Reggio Emilia (1288-1796).

## Orin

Dont a ra an tiegezh Este eus an Obertenghi, aotrounez Milano ha Liguria ar c'hornôg e dibenn an Xvet kantved , evel an tiegezhioù Pallavicino, Cavalcabò ha Malaspina.

## Liammoù diavaez

* Pajenn diwar-benn an tiegezh d'Este
* Blog diwar-benn an Estensi e Ferrara
* Lignez an Estensi
# Tiegezh Hohenzollern

    Gant ar ger Hohenzollern e tegouezher amañ. Evit sterioù all ar ger, gwelit Hohenzollern (disheñvelout).
Hohenzollern zo anv un tiegezh uhel eus Alamagn a zo bet a-bouez en istor Prusia, Alamagn ha Roumania. Dont a ra an anv eus kastell Hohenzollern, kavell an tiegezh, e-kichen Hechingen e Swabia.
# Valambray

Valambray :
| Melestradurezh ||
| Stad | Frañs |
| Rannvro | Normandi |
| Departamant | Calvados |
| Arondisamant | Caen |
| Kanton | Troarn |
| Kod kumun | 14005 |
| Kod post | 14370 |
| Maer Amzer gefridi | Patrice Martin 2017-2020 |
| Etrekumuniezh | Communauté de communes Val ès dunes |
| Lec'hienn web | http://www.valambray.fr/ |
| Poblañsouriezh ||
| Poblañs | 1 700 ann. (2020) |
| Stankter | 41 ann./km² |
| Douaroniezh ||
| Daveennoù lec'hiañ | |
| Uhelderioù | bihanañ 22 m — brasañ 94 m |
| Gorread | 41,16 km² |
| kemmañ |
Valambray a zo ur gumun eus departamant Calvados e Bro-C'hall, krouet e 2017.

## Istor

Krouet eo bet ar gumun d'ar 1añ a viz Genver 2017, o vodañ kumunioù Airan, Billy, Conteville, Fierville-Bray ha Poussy-la-Campagne.

## Monumantoù ha traoù heverk

* Iliz Airan.
* Dismantroù iliz Billy.
* Iliz Conteville.
* Iliz Fierville-Bray.
* Iliz Poussy-la-Campagne.

## Melestradurezh

Roll ar vaered :
| Mare | Mare | Anv | Strollad | Karg |
| Genver 2017 | → bremañ | Patrice Martin | LR | Bankour |

## Notennoù ha daveoù

* ↑ Roadennoù ofisiel e lec'hienn an EBSSA
* ↑ (fr) Dastumad an aktaoù melestradurel Prefeti Calvados, 13 Gwengolo 2016
* ↑ (fr) Union Amicale des Maires du Calvados
# Valbondione

Valbondione zo ur gumun eus Italia, e proviñs Bergamo, e rannvro Lombardia.
# Valbrenta

Valbrenta zo ur gumun italian e proviñs Vicenza e Veneto, ha 4 975 a dud zo enni o chom.

## Istor

Krouet e voe e 2019, diwar gendeuziñ kumunioù Campolongo sul Brenta, Cismon del Grappa, San Nazario ha Valstagna, ha comune sparso eo, p'emañ ar sez anezhi e frazione Carpanè.
# Valbrona

Valbrona zo ur gumun en Italia e Proviñs Como, e rannvro Lombardia.
# Valbuena de Duero

Valbuena de Duero zo ur gumun eus Spagn, e proviñs Valladolid, en Kastilha ha León.
# Valbrembo

Valbrembo zo ur gumun eus Italia, e proviñs Bergamo, e rannvro Lombardia.
# Valbrevenna

Valbrevenna zo ur gumun eus Italia, e Meurgêr Genova, e rannvro Liguria.
# Valais

Kanton Valais (pe Wallis, hervez an alamaneg) zo ur c'hanton gallek hag alamanek e Suis, ha Sion eo ar pennlec'h anezhañ.
# Valakia

Valakia eo an anv roet dre vras, d'an douaroù poblet gant Valaked en Europa ar Reter, ha dreist-holl hini priñselezh Valakia a voe unanet gant Moldavia da vont d'ober stad vodern Roumania .

## An anv

Dont a ra eus ur ger germanek Walh a dalveze « kelteger pe latineger » hag a deufe eus anv ar bobl kelt Volked (Volcae e latin).
Kar eo ar gerioù Welsh a veze lavaret ouzh tud Kembre, ha diwar-se Wales, Gwalia, Galles. Hag ivez « Gaule », ma ne deus ket eus an anv latin Gallia. Heñvel e vije orin an anv a orin flandrezek De Gaulle, a dalvezje « an hini n'eo ket german ». Hervez R. Rohlfs, eo diwar "Walh" e teufe Galles (evit Wales), (...) Gaule e galleg, rak e galleg e tro wa deroù-ger e ga (wardan = garder, mirout, waidanjan = gagner, gounit) hag alh en aule (salh = saule): Gaule ne deuje ket eus an anv latin Gallia, a vije emdroet da "Geaille" e galleg, Eus ar ger -se ivez e teufe ar gerioù Wallon, Wallonia, a lavarer eus ur c'horn-bro etre broioù ar Gelted kozh hag ar c'hermaned.

## Notennoù

* ↑ Dictionnaire étymologique P.U.F., Paris, 1950 $^{Daveenndiglokhadiasur(n'eoketbetskrivetgantRohlfs(Gehrardeuseanv-bihanevitgwir)hapajennebetroet).}$
# Valbona (Teruel)

Valbona zo ur gumun eus proviñs Teruel, en Aragon, e Spagn. An niver annezidi zo 192 (2023).
# Yezhoù finnek-mordvinek

Un is-skourr eus ar yezhoù finnek-ougrek eo ar yezhoù finnek-mordvinek, ennañ 2 yezh komzet e Rusia (Europa), Estonia, Sveden ha Finland.
Setu penaos e vez isrannet ar yezhoù en is-skourr-mañ:
* Yezhoù finnek-lappek
* Yezhoù mordvinek

## Gwelet ivez

* Yezhoù ouralek
# Yezhoù finnek-tcheremisek

Un isskourr eus ar yezhoù finnek-ougrek eo ar yezhoù finnek-tcheremisek, ennañ 26 yezh komzet e Rusia (Europa), Finland, Sveden ha Norvegia.
Setu penaos e vez isrannet ar yezhoù er skourr-mañ:
* Yezhoù tcheremisek
* Yezhoù finnek-mordvinek

## Gwelet ivez

* Yezhoù ouralek
# Yezhoù finnek-volgaek

Unan eus skourroù pennnañ ar yezhoù finnek-ougrek eo ar yezhoù finnek-volgaek anvet ivez yezhoù finnek-mariek, finnek-tcheremisek pe volgaek-finnek.
Setu penaos e vez renket ar yezhoù er skourr-mañ:
* Yezhoù tcheremisek (pe Yezhoù mariek)
** Tcheremiseg (marieg)
* Yezhoù mordvinek (mordvineg)
** Erzyeg
** Mokcheg
* Yezhoù finnek-ougrek aet da get da diaes da renkañ
** Meryeg (diaes da renkañ, marv)
** Metsereg (meshcherieg) (diaes da renkañ, marv)
** Mouromeg (diaes da renkañ, marv)
* Yezhoù finnek-samiek (finnek-lappek)
** Samieg (lappeg)
*** Yezhoù samiek ar c'hornôg
**** Samieg ar su
**** Samieg Ume — tost marv
**** Samieg Lule
**** Samieg Pite — tost marv
**** Samieg an norzh
*** Yezhoù samiek ar reter
**** Samieg Kainuu — marv
**** Samieg Kemi — marv
**** Samieg Inari
**** Samieg Akkala — tost marv
**** Samieg Kildin
**** Samieg Skolt
**** Samieg Ter — tost marv
** Yezhoù baltek-finnek
*** Estoneg (n'eo ket sklaer hag-eñ ez eo yezhoù pe rannyezhoù eo ar voroeg (võru) hag ar setoeg)
*** Finneg (rannyezhoù: Meankieleg(meänkieli) , Finneg kvenek ha finneg ingriek)
*** Ijoreg (ingrieg) - tost marv
*** Yezhoù kareliek
**** Karelieg
**** Ludeg
**** Karelieg Olonets (livvieg)
*** Livoneg (liveg) — tost marv
*** Vepseg
*** Voteg — tost marv

## Gwelet ivez:

* Yezhoù finnek-ougrek
# Yezhoù etiopek an norzh

Un isskourr eus ar yezhoù etiopek eo yezhoù etiopek an norzh, ennañ 3 yezh komzet en Etiopia hag Eritrea:
* Geuzeg (ge'ez)
* Tigreeg
* Tigrigneg
* Dalikeg

## Gwelet ivez

* Yezhoù semitek ar su
* Yezhoù semitek
* Yezhoù afrez-aziatek
# Yezhoù evenek

Un is-skourr eus ar yezhoù toungousek an norzh eo ar yezhoù evenek, ennañ 1 yezh komzet e Rusia (Azia):

## Gwelet ivez

* Yezhoù toungousek
# Yezhoù finnek-lappek

Un is-skourr eus ar yezhoù finnek-ougrek eo ar yezhoù finnek-lappek, ennañ 22 yezh komzet en Estonia, Finland, Rusia (Europa) ha Sveden.
Setu penaos e vez isrannet ar yezhoù er skourr-mañ:
* Yezhoù baltek-finnek
* Yezhoù baltez-finnek
* Yezhoù lappek

## Gwelet ivez

* Yezhoù ouralek
* Yezhoù finnek-ougrek
# Yezhoù finnek-permek

Un isskourr eus ar yezhoù finnek-ougrek eo ar yezhoù finnek-permek, ennañ 29 yezh komzet e Rusia (Europa), Estonia, Finland, Sveden ha Norvegia.
Setu penaos e vez isrannet ar yezhoù er skourr-mañ:
* Yezhoù finnek-tcheremisek
* Yezhoù permek

## Gwelet ivez

* Yezhoù ouralek
# Yezhoù etiopek ar su

Un is-skourr eus ar yezhoù etiopek eo yezhoù etiopek ar su, ennañ nav yezh komzet en Etiopia:

## Gwelet ivez

* Yezhoù semitek ar su
* Yezhoù semitek
* Yezhoù afrez-aziatek
# Thomas Herbert Parry-Williams

Thomas Herbert Parry-Williams, anavezetoc'h evel T. H. Parry-Williams (1887 - 1975), a oa ur barzh kembreat.
Ganet e voe e Rhyd-Ddu, e gwalarn Kembre. Studioù a reas e meur a skol-veur, en Aberystwyth, er Jesus College en Oxford, e skol-veur Freiburg hag er Sorbonne. Gounit a reas Kador ha Kurunenn an Eisteddfod en Eisteddfod Vroadel Wrecsam, e 1912, hag adarre en hini Bangor e 1915. Kelenner kembraeg e voe e skol-veur Aberystwyth, eus 1920 betek 1952. Eno e voe krouet gantañ ar Greizenn evit ar studioù kembraek ha keltiek. Un doktorelezh a dapas e Kembre e 1934 hag unan all en Oxford e 1937. En Aberystwyth e varvas e 1975.